ಬಾಗಿಲ ಬಳಿ ನಿಂತು ನಿಲ್ದಾಣ ಬಂದಾಗ ಇಳಿದು ಹೋದ ಶ್ವಾನ – ವೀಡಿಯೋ ವೈರಲ್

ಮುಂಬೈ: ಶ್ವಾನವೊಂದು ರೈಲಿನ ಬಾಗಿಲಿನಲ್ಲಿ ನಿಂತುಕೊಂಡು ನಿಲ್ದಾಣ ಬರುವವರೆಗೂ ಕಾದು ಕೊನೆಗೆ ನಿಲ್ದಾಣ ಬಂದಾಗ ಇಳಿದು ಹೋಗಿರುವ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ಈ ವೀಡಿಯೋವನ್ನು ಭಯಾನಿ ಎಂಬುವವರು ತಮ್ಮ ಇನ್ ಸ್ಟಾಗ್ರಾಮ್ ಖಾತೆಯಲ್ಲಿ ಶೇರ್ ಮಾಡಿಕೊಂಡಿದ್ದು, 2021ನೇ ವರ್ಷ ಬುದ್ಧಿವಂತಿಕೆಯ ವರ್ಷ ಎಂದು ಕ್ಯಾಪ್ಷನ್ ಹಾಕಿಕೊಂಡಿದ್ದಾರೆ. ಇನ್ನೂ ವೀಡಿಯೋದಲ್ಲಿ ಶ್ವಾನವೊಂದು ಮುಂಬೈನಲ್ಲಿ ಪ್ಯಾಸೆಂಜರ್ ರೈಲಿನಲ್ಲಿ ಪ್ರಯಾಣಿಸಿ ತಾನು ಇಳಿಯ ಬೇಕಾದ ನಿಲ್ದಾಣ ಬರುವವರೆಗೂ ತಾಳ್ಮೆಯಿಂದ ಕಾದು ನಂತರ ರೈಲಿನಿಂದ ಇಳಿದು ಹೋಗಿದೆ. ಜೊತೆಗೆ ವೀಡಿಯೋದಲ್ಲಿ ರೈಲು ಕಲ್ವಾ ನಿಲ್ದಾಣಕ್ಕೆ ಆಗಮಿಸುತ್ತಿದೆ ಎಂಬ ಹಿನ್ನೆಲೆ ಧ್ವನಿ ಕೇಳಿಸುತ್ತಿದೆ.

View this post on Instagram

A post shared by Viral Bhayani (@viralbhayani)

ವೀಡಿಯೋದಲ್ಲಿ ಶ್ವಾನ ರೈಲು ಬಾಗಿಲ ತುದಿಯಲ್ಲಿ ನಿಂತು ಅತ್ತ-ಇತ್ತ ಕೆಲವು ಸೆಕೆಂಡ್‍ಗಳ ಕಾಲ ಇಣುಕಿ ನೋಡುತ್ತಾ ರೈಲು ಸಂಪೂರ್ಣವಾಗಿ ನಿಲ್ಲುವವರೆಗೂ ತಾಳ್ಮೆಯಿಂದ ಕಾದು, ನಿಲ್ದಾಣಕ್ಕೆ ರೈಲು ತಲುಪಿದ ನಂತರ ನಿಧಾನವಾಗಿ ರೈಲಿನಿಂದ ಕೆಳಗಿಳಿದಿದೆ. ಶ್ವಾನದ ತಾಳ್ಮೆ ಮತ್ತು ಬುದ್ದಿವಂತಿಕೆ ನಟ್ಟಿಗರ ಗಮನ ಸೆಳೆದಿದೆ. ಅಲ್ಲದೆ ವೀಡಿಯೋ ವೈರಲ್ ಆಗುತ್ತಿದ್ದಂತೆಯೇ 7 ಲಕ್ಷಕ್ಕೂ ಅಧಿಕ ವಿವ್ಸ್ ಪಡೆದುಕೊಂಡಿದ್ದು, ಲೈಕ್ಸ್ ಮತ್ತು ಕಮೆಂಟ್‍ಗಳು ಹರಿದುಬರುತ್ತಿದೆ.